b'\n_START_ARTICLE_\nRed Manevrske strukture narodne za\xc5\xa1\xc4\x8dite\n_START_PARAGRAPH_\nRed Manevrske strukture narodne za\xc5\xa1\xc4\x8dite je visoko voja\xc5\xa1ko odlikovanje, ki ga je ustanovil takratni predsednik Predsedstva Slovenije Milan Ku\xc4\x8dan za najzaslu\xc5\xbenej\xc5\xa1e in najodgovornej\xc5\xa1e organizatorje Manevrske strukture narodne za\xc5\xa1\xc4\x8dite leta 1990.\n_START_SECTION_\nOpis\n_START_PARAGRAPH_\nRed MSNZ je oblikovan kot reliefno oblikovan venec z lipovimi listi; izdelan je iz srebra.\xc2\xa0\xc2\xbbV sredini venca je reliefno oblikovan simbol MSNZ. Na sredini, v zgornjem delu roba, je pritrjeno obe\xc5\xa1alo, prek katerega se priznanje s kovinskim obro\xc4\x8dem pripne na vmesno nosilno ploskev. Vmesna nosilna ploskev je pomanj\xc5\xa1ana medalja MSNZ, ki ima na sredini sprednjega dela vkovan umetni kamen cirkon, premera 3 mm za I. stopnjo, 2 mm za II. stopnjo in 1 mm za III. stopnjo. Na zadnji strani priznanja sta vgravirana ime in priimek prejemnika ter letnica podelitve priznanja. Priznanje visi na temno modrem traku, na katerem je na vsaki strani vzdol\xc5\xbeno vtkana slovenska zastava\xc2\xab.\n_START_SECTION_\nNo\xc5\xa1nja\n_START_PARAGRAPH_\nMedalja se nosi na levi strani prsi nad levim zgodnjim \xc5\xbeepom uniforme.'